อีดิลฟิฏร์

**อีดิลฟิฏร์** ( **', ), รู้จักกันในชื่อ "**การฉลองละศีลอด**" หรือ**วันอีดเล็ก** และใน[[ภาษามลายูปัตตานี]]ว่า **รายอปอซอ*' (, [[อักษรยาวี]]: هاري راي ڤواسا) เป็นวันหยุดทางศาสนาที่ฉลองโดย[[มุสลิม]]ทั่วโลก ซึ่งเป็นจุดสิ้นสุดของการถือศีลอดในเดือน[[เราะมะฎอน]] การฉลอง[[วันหยุดในศาสนาอิสลาม|อีด]]ทางศาสนามีแค่วันเดียวในเดือน[[เชาวาล]]ซึ่งมุสลิมห้ามถือศีลอด วันเริ่มต้นใน[[ปฏิทินอิสลาม]]มีความหลากหลายตามพื้นที่ว่าเห็นดวงจันทร์หรือไม่

อีดิลฟิฏร์มีการ[[ละหมาด]]แบบเฉพาะที่มีแค่ 2 [[เราะกะอัต]] โดยทั่วไปมักละหมาดที่ทุ่งเปิด หรือห้องโถงใหญ่ และมีอีก 6 [[ตักบีร]] (ยกมือขึ้นถึงหูในขณะที่กล่าวว่า "อัลลอฮุอักบัร" ความหมายคือ "อัลลอฮ์ผู้ทรงเกรียงไกร") ในมัซฮับ[[ฮะนะฟี]]ของ[[ซุนนี]] โดยกล่าวสามครั้งตอนเราะกะอัตแรก และอีกสามครั้งก่อน[[รุกูอ์]]ในเราะกะอัตที่สอง ในขณะที่มัซฮับอื่นของซุนนีมีถึง 12 ตักบีร โดยแบ่งเป็น 7 และ 5 ส่วน[[ชีอะฮ์]]มี 6 ตักบีรในเราะกะอัตแรกในตอนจบ[[กิรออะฮ์]] ก่อนรุกูอ์ และอีกห้าครั้งในเราะกะอัตที่สอง

== ประวัติ ==
อีดิลฟิฏร์ ถูกริเริ่มโดย[[นบี|ศาสดา]][[มุฮัมมัด]] ตามรายงานในบาง[[ฮะดีษ]] เทศกาลนี้ถูกจัดขึ้นที่[[มะดีนะฮ์]] หลังจาก[[ฮิจเราะห์|มุฮัมมัดอพยพออกจากมักกะฮ์]] [[อะนัส อิบน์ มาลิก]] รายงานว่า เมื่อท่านศาสดามาถึง[[มะดีนะฮ์]] ท่านเห็นผู้คนฉลองในสองวันนั้นด้วยนันทนาการและความรื่นเริง ดังนั้น ท่านศาสดาได้เปลี่ยนสองวันแห่งเทศกาลไปเป็นสิ่งที่ดีกว่า คือ: อีดิลฟิฏร์ กับ[[อีดิลอัฎฮา]]

== พิธีทั่วไป ==

ตามธรรมเนียม อีดิลฟิฏร์เริ่มในตอนดวงอาทิตย์ตกในคืนที่ส่องดวงจันทร์เสี้ยว ถ้าไม่มีการเห็นดวงจันทร์ในวันที่ 29 ของเดือนเราะมะฎอน (อาจเพราะเมฆบังหรือท้องฟ้าสว่างเกินเมื่อดวงจันทร์ขึ้น) วันอีดก็จะฉลองในวันถัดไป อีดิลิฏร์จะมีการฉลอง 1 – 3 วัน ขึ้นอยู่กับประเทศ เป็นเรื่อง[[ฮะรอม|ต้องห้าม]]ที่จะถือศีลอดในวันอีด และมีละหมาดเฉพาะของวันนี้ ตามความจำเป็นในการบริจาค เงินจะถูกบริจาคแก่คนยากจนและคนที่ควรได้เงินบริจาค (*ซะกาตฟิฏเราะฮ์*) ก่อนละหมาดอีด

=== ละหมาดอีดและ *อีดกาฮ์* ===

[[ไฟล์:Azeri carpet (Sirvan group).jpg|thumb|[[มุสลิม]]หลายคนนำพรมละหมาดมามัสยิดในช่วงอีดิลฟิฏร์]]
การละหมาดอีดมักจัดขึ้นในที่เปิดเช่นสนาม, ศูนย์ชุมชน หรือมัสยิด ไม่มีการ[[อะซาน]]สำหรับการละหมาดอีด และละหมาดแค่ 2 [[เราะกะอัต]]กับหลาย[[ตักบีร]] หลังละหมาดเสร็จจะมีการ[[คุตบะฮ์]] และ[[ดุอาอ์]]ขอความอภัยโทษ, ความเมตตา, ความสันติสุข และขอพรต่อชีวิตทั่วโลกจากอัลลอฮ์ การเทศนาในวันอีดมาหลังละหมาด ไม่เหมือนกับ[[ละหมาดวันศุกร์]]ที่มาก่อนละหมาด อิหม่ามบางคนเชื่อว่าการฟังคำเทศนาในวันอีดคือสิ่งที่ไม่จำเป็น หลังละหมาดแล้ว มุสลิมจะไปเยี่ยมญาติ, เพื่อน และคนรู้จัก หรือจัดงานฉลองขนาดใหญ่ในบ้าน, ศูนย์ชุมชน หรือหอประชุมเช่า

==== ขั้นตอนแบบซุนนี ====
ตามพิธีแล้ว พวกซุนนีจะกล่าวสรรเสริญอัลลอฮ์ด้วยเสียงดังในขณะไปละหมาดอีดว่า: *อัลลอฮุอักบัร อัลลอฮุอักบัร อัลลอฮุอักบัร. ลาอิลาฮะอิลลัลลอฮ์ วัลลอฮุอักบัร, อัลลอฮุอักบัร วะลิลลาฮิลฮัมด์* โดยจะหยุดกล่าวตอนมาถึงที่ละหมาดอีดหรือเมื่ออิหม่ามเริ่มพิธี

การละหมาดเริ่มขึ้นโดยมีการ "[[นียะฮ์|นียัต]]" ละหมาดแล้วตักบีร ตามมาด้วย *ตักบีเราะตุลอิฮรอม* และกล่าวตักบีรหลายครั้ง จากนั้นอิหม่ามจึงอ่านซูเราะฮ์ อัลฟาติฮะฮ์ และอีกซูเราะฮ์ แล้วรุกูอ์ ยืนขึ้น และ[[ซุญูด]] หลังครบเราะกะอัตแรกแล้ว ก็ทำเราะกะอัตที่สองเหมือนกับอันแรก และลดจำนวนตักบีรลง หลังละหมาดเสร็จแล้ว จะมีการ[[คุตบะฮ์]]ขึ้น

==== ขั้นตอนแบบชีอะฮ์ ====
[[ไฟล์:1984 "Fetr Feast" stamp of Iran.jpg|thumb|แสตมป์อีดิลฟิฏร์ในประเทศอิหร่าน (1984)]]
การละหมาดเริ่มขึ้นด้วยนียัต แล้วตามมาด้วยตักบีร 5 ครั้ง ในช่วงตักบีรในเราะกะอัตแรกทุกครั้ง จะมีการอ่านดุอาอ์พิเศษ แล้วอิหม่ามอ่านซูเราะฮ์ อัลฟาติฮะฮ์ และซูเราะฮ์ อัลอะอ์ลา และรุกูอ์กับซุญูด ในเราะกะอัตที่สอง ทำเหมือนกันกับเราะกะอัตแรก หลังละมาดเสร็จ คุตบะฮ์ก็จะเริ่มขึ้น

==ภาพ==
<gallery>
Babur greets courtiers at the Id festival.jpg|[[จักรพรรดิบาบูร์]] [[จักรพรรดิโมกุล]]องค์แรก ทรงต้อนรับข้าราชสำนักในช่วงเทศกาลอีดิลฟิฏร์
Jama Maszid.jpg|การละหมาดอีดรวมที่[[มัสยิดจามา (เดลี)|มัสยิดจามา]]ในเดลี 
Muslims in Britain- Eid Ul Fitr Celebrations, 1941 D5129.jpg|มุสลิมในสหราชอาณาจักรทำการ[[ละหมาดอีด]]ใน ค.ศ. 1941
Hui family eid.jpg|ครอบครัว[[หุย|ชาวหุย]]อีดิลฟิฏร์ที่[[เขตปกครองตนเองหนิงเซี่ยหุย]]
Eid celebration.jpg|มุสลิมในประเทศสิงคโปร์ฉลองอีดิลฟิฏร์
Hidangan Lebaran.JPG|ครอบครัวในประเทศอินโดนีเซียฉลอง *เลอบารัน* ในเทศกาลนี้ด้วยอาหารพิเศษ
</gallery>

== ดูเพิ่ม ==
*[[วันอัลกุดส์]]

== อ้างอิง ==


== สารานุกรม ==
* *Encyclopedia of Islam and the Muslim World*. Edited by Martin, Richard C. Macmillan Reference, December 2003. Vol. 1. .
* [http://www.staff.science.uu.nl/~gent0113/islam/ummalqura.htm The Umm al-Qura calendar of Saudi Arabia (with computed and announced dates for Eid al-Fitr)] *uu.nl''.

## แหล่งข้อมูลอื่น

* 
*Some of the relevant information about Eid al Fitr at DailyPakistan News Website

หมวดหมู่:อีด (ศาสนาอิสลาม)
หมวดหมู่:วันหยุดราชการในประเทศอินโดนีเซีย
หมวดหมู่:วันหยุดราชการในประเทศมาเลเซีย
หมวดหมู่:วันหยุดราชการในประเทศสิงคโปร์
หมวดหมู่:วันหยุดราชการในประเทศศรีลังกา
หมวดหมู่:เราะมะฎอน
หมวดหมู่:ศีลอด
หมวดหมู่:วันรำลึกของชีอะฮ์
หมวดหมู่:คำศัพท์ศาสนาอิสลาม
หมวดหมู่:วันหยุดราชการในประเทศบรูไน